Gganen dinna s nnuba, akken ur d-ttqeriben ara yimakaren ar tebḥirt, nettekkesd llubya taleqqaqt, taxsayt, ifer n lebṣel aleqqaq. Yemma mi d-tuweḍ tmeddit, ad aɣ-d-texdem tameqfult, lxeḍra ifuṛen akked seksu, mi yewwa, ad t-id-tesmir ɣer terbut ad t-dhen s zzit ur kkin waman, trewwi-t s tɣenǧayin n usɣar. Sakin ad nekker ad nečč, ayen i d-yegran, ad tejme‘, ad tefk i win ara yeffɣen d amezwaru ɣer lexla.